หุ้นไทยปิดตลาดบวก14.96จุด
ดัชนีหุ้นไทยวันที่ 8 ก.พ.ปรับตัวขึ้นมาปิดที่ 1,116.08 จุดเพิ่มขึ้น14.96 จุดหรือเพิ่มขึ้น1.36%ด้วยมูลค่าการซื้อขาย45,364 ล้านบาท
8 ก.พ. 2555

ดัชนีหุ้นไทยวันที่ 8 ก.พ.ปรับตัวขึ้นมาปิดที่ 1,116.08 จุดเพิ่มขึ้น14.96 จุดหรือเพิ่มขึ้น1.36%ด้วยมูลค่าการซื้อขาย45,364 ล้านบาท 
ดัชนีเคลื่อนไหวระหว่าง 1,107.52-1,121.36 จุด โดยดัชนีปรับตัวขึ้นตามตลาดหุ้นภูมิภาคที่คาดหวังกับการแก้ไขปัญหาหนี้กรีซ
มูลค่าซื้อขาย 5อันดับแรก   บริษัทอินโดรามา เวนเจอร์ส(IVL  )ปิดที่  38.25  บาท+3.50บาท (+10.07%)   บริษัทพีทีทีโกลบอลเคมิคัล(PTTGC  )ปิดที่ 73.25บาท  +4.00 บาท(+5.78%)   บริษัทไทยออยล์(TOP  )ปิดที่ 69.50  บาท+4.50บาท (+6.92%)   บริษัทปตท.(PTT  ) 348.00บาท  +7.00 บาท(+2.05%)   บริษัทปตท.สำรวจและผลิตปิโตรเลียม(PTTEP  )ปิดที่182.00 บาท +5.50บาท (+3.12%)   นักวิเคราะห์บริษัทหลักทรัพย์(บล.)ธนชาตวิเคราะห์ว่าตลาดขึ้นมาเกินเป้าหมาย 1,080-1,100 จุด เป้าหมายขายทำกำไรเดิมที่ระดับ1,100 จุด ได้ถูกทำลาย หลังจากที่เช้านี้ดัชนี  เปิดตัวดีดพ้นแนวต้าน 1,100 จุด ซึ่งเป็นกรอบแนวต้านสำคัญ แรงซื้อกลับในเช้านี้ทำให้ดัชนี เปิดช่องว่างขึ้นต่อไปอีก จึงกลับมาเป็นจังหวะซื้อเก็งกำไรอีกครั้ง และยังไม่เกิด สัญญาณกลับตัวลง โดยคาดว่าแนวต้านถัดไปอยู่ที่ 1,120 และ 1,150 จุด กลยุทธ์ซื้อขาย ยังคงเป็นการทยอยขายหุ้นปรับพอร์ต ทำกำไรรอบนี้ออกต่อเนื่อง ทั้งนี้ตลาดเป็นช่วงที่เข้าสู่ภาวะเก็งกำไร ราคาหุ้นอยู่ในภาวะสูงเกินไป การซื้อเก็งกำไรทำได้เฉพาะที่ยอมรับความเสี่ยงต่อความผันผวนได้ และตั้งจุดตัดขาดทุน ควรเพิ่มความระมัดระวังเมื่อดัชนีทดสอบแนวต้านที่รออยู่ดังกล่าว